Tameṭṭut-nni tuɣal tesԑa-d yiwen n uqcic qqaren-as Mḥend lebɣel, ilul-d ass-nni itett tabagiṭ, deg waggur itett tacekkart n 50 kilu, dɣa at taddart yuk tagaden-t hraw, mi ara yelḥu s userdun taddart yuk ttbiԑiden, tṛuḥ temɣart ɣer tala, yenna-as: «Baԑed ad yessew userdun-iw», tenna-as: «Whem whem, wetma-k d 7 n wayetma-k yewwi-ten waɣzen», iṛuḥ-d ɣer yemma-s yessers-d fell-as lehlak yenna-as: «A yemma helkeɣ tawla», tenna-as: «Acu ara k-xedmeɣ?», yenna-as: «Ad iyi-d-tawiḍ tamɣart n leflani ad iyi-d-texdem ccerba di lkanun», truḥ tewwi-d tamɣart-nni, treggi kan ccerba-nni dɣa yegger-as afus-is ɣer daxel, tenna-as: «Ahhh a mmi tesserɣeḍ-iyi», yenna-as: «Alma tenniḍ-iyi-d awal-nni», tenna-as: «Ayetma-k d wetma-k yewwi-ten waɣzen», yenna-as: «D ṣṣaḥ a yemma?», tenna-as: «D tidet a mmi, yewwi sebɛa n wayetma-k d wetma-k, amek ara k-rnuɣ kečči?».